joelniklaus/EU_Wikipedias huggingface dataset:
Ainas

Ainas (arba al Ainas) – miestas rytiniuose JAE, 160 km į rytus nuo Abu Dabio ir 120 km į pietus nuo Dubajaus, pasienyje su Omanu. Ketvirtasis pagal dydį šalyje ir antrasis pagal dydį Abu Dabio emyrate. Išvystytas turizmas, daug žalių plotų, plačios gatvės, keli muziejai.

Jungtinių Arabų Emyratų miestai
Iberia

Iberia Líneas Aéreas de España, S.A. – Ispanijos oro linijų bendrovė, priklausanti „International Airlines Group“ holdingui. Šiuo metu „Iberia“ yra didžiausia oro vežėja Ispanijoje.

Flotilė

Nuotraukų galerija 

Ispanijos įmonės
Oro linijų bendrovės
2011 m. Europos iki 23 metų lengvosios atletikos čempionatas

2011 m. Europos iki 23 metų lengvosios atletikos čempionatas – aštuntais kas dvejus metus vykstantis Europos lengvosios atletikos čempionatas, kuriame varžosi pajėgiausi sportininkai iki 23 metų amžiaus, atstovaujantys Europos lengvosios atletikos asociacijai priklausančias valstybes. 2011 m. čempionatas vyko liepos 14–17 dienomis Čekijoje.

Vyrų rezultatai

Bėgimai ir ėjimas

Techninės rungtys

Moterų rezultatai

Bėgimai ir ėjimas

Techninės rungtys

Medalių lentelė

Lietuva čempionate

Nuorodos 
Oficiali svetainė

Europos iki 23 metų lengvosios atletikos čempionatas
2011 sporte
Dornier Do 215

Dornier Do 215 – Vokietijos lengvasis bombonešis, žvalgybos lėktuvas, gamintas pradžioje eksportui, vėliau naudotas ilgoms žvalgybos misijoms.

Bombonešiai
Vermachtas
Marija Montesori

Maria Montessori (1870 m. rugpjūčio 31 d. – 1952 m. gegužės 6 d.) buvo žinoma psichologė ir pedagogė iš Italijos. Montessori atrado pedagoginį Montessori metodą, kuris yra iki šiol naudojamas viso pasaulio privačiose ir valstybinėse mokyklose.

Biografija 
Montessori gimė 1870 m. netoli Ankonos miesto. Būdama 13 metų ji pradėjo eiti į berniukų technikos mokyklą, norėdama įgyvendinti savo svajonę tapti inžiniere. Montessori tapo pirmąja moterimi baigusia Romos La Sapienza medicinos mokyklą. Taip pat ji tapo viena pirmųjų medikių Italijoje.

1896 m. edukacijos kongrese Turine Montessori skaitė paskaitą apie darbą su neįgaliaisiais. Italijos mokslo ministras dalyvavo šioje paskaitoje ir liko ja sužavėtas. Po to keleriems metams jis paskyrė Montessori vadovauti institucijai, kuri dirbo su neįgaliaisiais.

Vėliau dirbant su neįgaliais vaikais Motessori lydėjo sėkmė, ji sukūrė vadinamąjį Montesori metodą. 1907 m. sausio 6 d. Montessori įkūrė vaikų namus (it. Casa dei Bambini) Romoje. Juose Montessori mokė vaikus lavinti įvairius savo įgūdžius. Vėliau tokių namų metodai sudomino ir kitas šalis, kaip JAV ir pan.

II pasaulinio karo metu Benito Mussolini norėjo visus vaikus paversti kariais, o tam pasipriešinusi Montessori buvo deportuota iš šalies. Iki 1936 m. ji gyveno Ispanijoje, o prasidėjus Ispanijos civiliniam karui 1939 m. Montessori persikėlė į Olandiją.

Tais metais ji buvo pakviesta apsilankyti Indijoje. Joje Montessori lankėsi kartu su vieninteliu savo sūnumi Mario Montessori Sr. Kartu sėkmingai jie vystė savo edukacines teorijas Indijoje. Dėl karo ji buvo priversta palikti šią šalį, tačiau Indijoje paliko daug savo veiklos skyrių.

Likusį savo gyvenimą iki 1952 m. Montessori praleido Olandijoje. Ji visame pasaulyje laikoma viena geriausių darbo su vaikais specialisčių.

Italijos pedagogai
Palangos uostas

Palangos uostas – buvęs uostas Lietuvoje, Palangoje.

Istorija 

Iš karaliaus Zigmanto Vazos gavę teisę plėsti Palangos uostą, 1589 metais anglai pastatė tiltą į jūrą, įrengė akmeninį molą, pagilino jūros dugną laivybai vystyti. Tuo metu su užsienio šalimis vyko gyva prekyba manufaktūra, druska, metalu, ginklais, o iš Lietuvos buvo gabenami javai, medus, linai, kailiai. Klestėjo prekių mainai. Palangos uostas buvo konkurentas Rygos uostui, Liepojos ir kitiems Baltijos pakrantėse veikusiems uostams, nes prekės buvo parduodamos pigiau. XVII amžiuje jis konkuravo net su Ryga ir Klaipėda.

1701 metais švedai uostą užvertė akmenimis (Švedijos laivynas sunaikino Palangos ir Šventosios uostus). Pasakojama, kad Rygos ir Liepojos uostų savininkų prašymu.

Nuo 1705 metų uostas prekybai nebenaudotas.

XVII amžiuje dalis vakarinės miestelio dalies buvo užpustyta. Tuo metu smėliu dar labiau užneštas ir Palangos uostas.

XIX amžiuje Palangą kaip uostą bandė atgaivinti grafai Tiškevičiai, tačiau prieplaukos dugnas buvo jūros bangų užnešamas smėliu. Dėl to uostas nebetiko laivybai. Tiškevičiai pastatė ant jūros kranto vieną ilgą molą iš akmenų bei polių, o į jūrą nutiesė kelių šimtų metrų ilgio tiltą, kurio galas buvo užriestas į šiaurę, laivams sudarant saugesnę nuo bangų prieplauką. Tačiau uostui vieno molo nepakako, buvo reikalingi bent jau du, išmūryti iki reikiamos gilumos. Bangos užnešė prieplauką, ir laivininkystė buvo nutraukta. Nors uostas gyvavo neilgai. Į jį atplaukęs danų burlaivis nuskendo, o smiltys jį palaidojo. 1898 metais jo griaučių dalis kyšojo iš po smėlio šalia tilto.

Taip pat skaitykite 
Palangos oro uostas

Šaltiniai 

Palanga
Jūrų uostai Lietuvoje
Lietuvos ūkio istorija
Palangos tiltas

Palangos tiltas – tiltas į Baltijos jūrą, Palangoje, viena populiariausių poilsiautojų ir turistų lankoma vieta Lietuvos pajūrio kurorte. Tilto ilgis 470 metrų. Pastačius Palangos tiltą kranto linija pasistūmėjo apie 200 metrų į jūros pusę ir krante susiformavo kyšulys.

Istorija 

Iš karaliaus Zigmanto Vazos gavę teisę plėsti Palangos uostą, 1589 metais anglai pastatė tiltą į jūrą, įrengė akmeninį molą, pagilino jūros dugną laivybai vystyti.

Senojo tilto statyba 1882 m. rūpinosi grafas Juozapas Tiškevičius.

Tiškevičiaus pastatytas jūros tiltas Vilimiškės plytų eksportui vasarą būdavo naudojamas pasivaikščiojimams, todėl tam, kad per lietų žmonės galėtų pasislėpti nuo lietaus, jo pradžioje buvo įrengta pastogė – altana. Net tramvajus buvo pravestas. Jis važiuodavo tais pačiais bėgiais, kuriais ne sezono metu veždavo plytas iš Vilimiškės į tiltą ir uostą. Vasaros metu atvirais vagonėliais vežiodavo svečius.

Nuo 1892 m. tiltas į jūrą skirtas tik poilsiautojų pasivaikščiojimams.

1899 m. rugpjūčio 20 d. prie tilto stovėjusioje daržinėje pastatytas pirmasis lietuviškas spektaklis (Keturakio „Amerika pirtyje“).

Taip pat skaitykite 
 Palangos oro uostas
 Šventosios uostas
 „Palangos stinta“

Šaltiniai

Nuorodos 
 Palangos tilto tiesioginė transliacija internetu 

Palanga
Lietuvos tiltai
Skraidančios muselės

Skraidančios muselės (; ) – liga susijusi su įvairių, bent kokio mobilumo, skaidrumo, tankio, storio laipsnio, medžiagų kaupimusi akies stiklakūnyje. Jie gali atsirasti dar vaisiaus laikotarpyje, ar įvykus degeneraciniams pokyčiams tinklainėje ar stiklakūnyje.

Reiškinys, kai matome „museles“, medicinoje vadinamas lot.  Myodesopsia. Jis dažniausiai pasireiškia žiūrint į ryškų foną primerktomis akimis.

„Muselės“ gali būti įvairių formų: šešėliai, siūlai, taškai, raukšliukai – paprastai matomi viduriniame matymo lauke. Jei kas nors mato juos visada, paprastai daroma prielaida, kad tai yra organinių pluoštų liekanos, susidariusios embrionaliniame laikotarpyje.

Savybės 
„Muselės“ yra akies  stiklakūnyje, želė pavidalo medžiagoje, kuri užpildo  akies obuolį. Jos seka akies judesius - juda inerciškai. „Muselės“ arti regėjimo lauko centro gali turėti sklaidomąjį poveikį bei sukelti psichologinį diskomfortą. Dažniausiai yra matomos ant šviesaus fono, pavyzdžiui, sniego, lubų, dangaus, taip pat kompiuterio monitoriaus fono. Ryškiomis dienomis „muselės“ matomos užsimerkus.

„Muselės“ matomos tik todėl, kad jos yra mobilios. Kraujagyslės taip pat yra tinklainėje ir per jas eina šviesa, tačiau jos nematomos, nes adaptacijos proceso metu smegenų matymo centras pašalina juos iš vaizdo.

„Muselės“ akyje nėra retas reiškinys ir daugumai žmonių nesukelia problemų. Tačiau kai kuriais atvejais yra  naudojamas chirurginis pašalinimas, ypač kai pacientas jaučia stiprų diskomfortą.

Akių ligos
Tobias Sammet

Tobias Sammet (g. 1977 m. lapkričio 21 d.) – power metal grupės Edguy vokalistas ir pagrindinis dainų kūrėjas, taip pat muzikinio projekto Avantasia iniciatorius. Taip pat kaip kviestinis dainininkas dalyvavo Rob Rock albumo Holy Hell įrašuose, metalo operos projekte Aina. Iki ketvirto Egguy albumo Theater of Salvation be dainavimo, grojo bosine gitara ir klavišiniais, vėliau tik dainuodavo.

Diskografija

Edguy
 Evil Minded (demo) – 1994
 Children of Steel (demo) – 1994
 Savage Poetry (demo) – 1995
 Kingdom of Madness – 1997
 Vain Glory Opera – 1998
 Theater of Salvation – 1999
 The Savage Poetry – 2000
 Painting on the Wall (singlas) – 2001
 Mandrake – 2001
 Burning Down the Opera (gyvas atlikimas) – 2003
 Hall of Flames (rininys) – 2004
 King of Fools (EP) – 2004
 Hellfire Club – 2004
 Lavatory Love Machine (singlas) – 2004
 Superheroes (EP) – 2005
 Rocket Ride – 2006
 Tinnitus Sanctus – 2008

Avantasia
 Avantasia (singlas) – 2000
 The Metal Opera – 2001
 The Metal Opera Part II – 2002
 The Scarecrow – 2008
 Lost in Space Part I (EP) – 2007
 Lost in Space Part II (EP) – 2007
 The Metal Opera: Pt 1 & 2 - Gold Edition – 2008
 The Wicked Symphony – 2010
 Angel of Babylon – 2010
 The Flying Opera (gyvas atlikimas) – 2011

Kiti pasirodymai

 Rhapsody of Fire – "Rain of a Thousand Flames" – 2001
 Shaaman – Ritual – 2002
 Aina – Days of Rising Doom – "Flight of Torek" – 2003
 Final Chapter – The Wizard Queen – 2004
 Rob Rock – Holy Hell – "Move On" – 2005
 Dezperadoz – The Legend and the Truth – Full-length, 2006
 Nuclear Blast Allstars – Into the Light – "Dirty Wings" – 2007
 Ayreon – Ayreon vs. Avantasia – "Elected" – 2008
 Revolution Renaissance – New Era – 2008
 Oliver Hartmann – 3 – "Brothers" – 2009
 Bruce Kulick – BK3 (album) – "I'm the Animal" – 2010
 H.E.A.T – Freedom Rock – "Black Night – 2010

Išnašos

Nuorodos
 Tobias Sammet's Official Website
 Edguy's Official Website

Avantasia
Vokietijos dainininkai
Čiulėnų malūnas

Čiulėnų vandens malūnas su malūnininko namu stovi Čiulėnų kaime, Molėtų rajone šalia Molėtų-Utenos kelio Jis pastatytas ant užtvenkto upelio Graužės, kairiajame jo krante 1870 m. Iš pradžių greičiausiai jo įrenginius suko vandens ratas, XX a. 4 deš. jį pakeitė hidroturbina. Cokolinis malūno aukštas iš akmenų mūro, pirmas aukštas - apipjautų rąstų, gyvenamoji jo dalis apkalta lentomis.  Įrašytas į Kultūros vertybių registrą; šiuo metu apleistas.

Nuorodos 

Detalus aprašymas Kultūros vertybių registre

Šaltiniai 

MORKŪNAS, Eligijus Juvencijus. Vandens malūnai Rytų Lietuvoje. Vilnius: leidykla Briedis, 36-37 p. 
 
Molėtų rajono paveldas
Rijksdalderis

Rijksdalderis ( 'nacionalinis taleris') – Nyderlandų moneta, pirmą kartą išleista Olandų respublikos () XVI a. antroje pusėje, Nyderlandų revoliucijos metu.

Raida 
Rijksdalderis pradėtas kaldinti 1581 m., kadangi tuo metu kursuojantys leuvendalderiai buvo nepatikimi: buvo kaldinami tik iš 750 prabos sidabro, svėrė 27,7 g. Rijkdalederio etalonu buvo paimtas Šventojoje Romos imperijoje kursuojantis reichstaleris. Šio pavyzdžiu monetos buvo kaldinamos iš 885 prabos sidabro Saksonijos reichstalerių masės (apie 29 g). 

Rijksdalderis buvo apyvartoje kartu su sidabriniais guldenais (20 stuiverių), dalderiais (30 stuiverių), leuvendalderiais (36-42 stuiveriai) bei dukatonais (60 stuiverių). Jis buvo prilygintas 48 ar 50 stuiverių (nyderlandiškas šilingų ekvivalentas).

Monetos, ant kurių iki pusės pavaizduotas šarvus dėvintis Vilhelmas I Oranietis, Fryzija, Gelderlandas, Olandija, Kampenas, Overeiselis, Utrechtas, Vakarų Fryzija, Zelandija ir Zvolė tokius rijksdalderius kaldino iki XVII a. pabaigos. Kadangi ir rijkdalederio sidabro kokybė prastėjo, 1659 m., nusižiūrėjus į Ispanijos Nyderlanduose kaldintą albertusdalderį, buvo pradėtas kaldinti naujo tipo pinigas, vadinamasis sidabro dukatas (zilveren dukaat). Šio vertė buvo tapati rijksdalderio vertei (t. y. 48 stuiveriai), todėl dukatai ir toliau buvo vadinami rijksdalderiais. 

1679 m. unifikuojant Nyderlandų piniginę sistemą, sidabrinis guldenas tapo pagrindine Nyderlandų valiuta. Tačiau rijksdalderiai (sidabriniai dukatai) buvo toliau kaldinami ir prilyginti 2½ guldeno.

Po decimalizacijos 

1816 m. Nyderlandų valiuta buvo decimalizuota, ir sidabro dukatus nustota kaldinti. Tačiau tradiciškai 2½ guldeno vertė ir toliau buvo vadinama rijksdalderiu. Pradžioje tokias monetas nustojo kaldinti, kadangi buvo nutarta, jog 3 guldenų monetos yra patogesnis nominalas. Vėliau tai pripažino klaida ir nuo 1840 m. vėl ėmė kaldinti 2½ guldeno monetas, kurios neoficialiai vadintos rijksdalderiais (žargonu riks ir knaak). Jos buvo kaldinamos iki 2002 m., kai buvo įvestas euras.

Karališkoji Nyderlandų monetų kalykla iki šiol kaldina sidabrinius dukatus.

Panašios monetos 
Analogiškus pavadinimus kaip rijksdalderis turi:
 reichstaleris (Reichsthaler; (Šventoji Romos imperija, Prūsija),
 riksdoleris (rixdollar; Ceilonas),
 riksdaleris (riksdaler; Švedija),
 rigsdaleris (rigsdaler; Danija, Norvegija, Grenlandija).

Nuorodos 

Sidabrinės monetos
Nyderlandų pinigai
Taleriai
Felipe Caicedo

Felipė Salvadoras Kaisedas Korosas (Felipe Salvador Caicedo Corozo; g. 1988 m. rugsėjo 5 d.) – Ekvadoro futbolininkas, rungtyniaujantis puolėjo pozicijoje. Rusijos klubo Maskvos „Lokomotyvo“ žaidėjas.

Priešingai nei daugelis Ekvadoro futbolininkų, Kaisedas visą savo karjerą praleido Europos klubuose. Žaisti pradėjo „FC Basel“ klube, kaip perspektyvus žaidėjas už 7 mln. eurų parduotas „Manchester City“. Tačiau ten jis buvo atsarginiu, todėl kad įgautų žaidybinės praktikos skolintas Ispanijos ir Portugalijos klubams.

2011 m. liepos 26 d. pasirašė ketverių metų sutartį su Rusijos Maskvos „Lokomotyvo“ klubu.

Kaisedas Ekvadoro rinktinėje debiutavo 2005 m., dar prieš pradėdamas profesionalo karjerą.

Dalyvavimas čempionatuose 

|}

Šaltiniai 

Caicedo, Felipe
Qantas

Qantas Airways Ltd. – stambiausia Australijos oro linijų bendrovė. Qantas yra antra seniausia oro linijų bendrovė po KLM Royal Dutch Airlines, įkurta dar 1920 m. lapkritį. Tarptautinius skrydžius kompanija pradėjo 1935 m. Kompanijos pavadinimas „QANTAS“ yra originalaus pavadinimo „Queensland and Northern Territory Aerial Services“ akronimas.

Pagrindinis Qantas oro uostas yra Sidnėjaus oro uostas. Įmonei tenka 65 procentai vietinių keleivių, taip pat ji aptarnauja 14,9 procento visų pasiekiančių ar paliekančių Australiją keleivių.

Qantas kompanija savo flotilėje turi didžiuosius Boeing ir Airbus lėktuvus. XX a. aštuntame dešimtmetyje Qantas buvo vienintelė kompanija pasaulyje naudojusi tik Boeing 747 lėktuvus.

Qantas buvo viena Oneworld aljanso įkūrėjų, kartu su American Airlines, British Airways, Cathay Pacific ir jau nebeveikiančia Canadian Airlines.

Nuo 2013 iki 2016 m. kompanijos skrydžiai Nr. 7 ir Nr. 8 buvo ilgiausi komerciniai skrydžiai pasaulyje (13 804 km). Juos aplenkė Emirates skrydis EK 449 iš Oklando į Dubajų (14 203 km).

Flotilė 

<center>
{| class="wikitable" style="border-collapse:collapse;text-align:center" border="1" cellpadding="3"
|+ Qantas orlaiviai
|- 
! rowspan="2" style="width:125px;"| Lėktuvas
! rowspan="2" style="width:60px;" | Naudojami
! rowspan="2" style="width:40px;" | Užsakyti
! colspan="5" | Keleiviai
! rowspan="2" style="width:300px;" | Pastabos
|- 
! style="width:25px;" |  F
! style="width:25px;" |  J
! style="width:25px;" |  W
! style="width:25px;" | Y
! style="width:30px;" | Viso
|-
|rowspan=2|Airbus A330-200
|rowspan=2|18
|rowspan=2|—
|—
|36
|—
|199
|235
|Bus atnaujinti
|-
|—
|28
|—
|243
|271
|
|-
|rowspan=1|Airbus A330-300
|rowspan=1|10
|rowspan=1|—
|—
|28
|—
|269
|297
|
|-
|Airbus A380-800
|12 
|—
|14
|64
|35
|371
|484
|8 lėktuvų iš 20 užsakymas atšauktas
|-
|rowspan=2|Boeing 737–800
|rowspan=2|67
|rowspan=2|—
|—
|12
|—
|156
|168
|Bus atnaujinti
|-
|—
|12
|—
|162
|174
|
|-
|-
|rowspan=2|Boeing 747-400
|rowspan=2|5
|rowspan=2|—
|14
|52
|32
|255
|353
| rowspan="2" | Bus sustabdyta veikla 2020 m.   
|-
|—
|58
|36
|270
|364
|-
|-
|Boeing 747-400ER
|6
|—
|—
|58
|36
|270
|364
|
|-
|Boeing 787–9
|—
|8
| class="unsortable" |—
|42
|28
|166
|236
| Pakeis penkis Boeing 747–400 nuo 2017 m. pabaigos
|-
!Viso
!118
!8
!colspan="6"|
|}

Nuotraukų galerija

Šaltiniai 

Qantas
Žvainių kapinynas

Žvainių kapinynas (kultūros paminklo  sudėtinė dalis; senas kultūros paminklų sąrašo Nr. AV504) – kapinynas šiaurės rytinėje Kretingos rajono savivaldybės teritorijos dalyje, Žvainių kaime (Imbarės seniūnija), ties Salantų miesto riba, į šiaurę nuo Žvainių pilkapyno, kairiajame Salanto krante.

Kapinynas 
Įrengtas Salanto slėnyje stūksančios Gaidžio kalnu vadinamos moreninės kalvos šiaurinėje dalyje. Šiaurinė ir šiaurės rytinė dalis sunaikinta XX a. I pusėje kasant naujakurių statyboms žvyrą ir akmenis. Karjero vieta apsodinta eglėmis, joje stūkso XX a. 9 dešimtmetyje suvežti natūralūs ir akmenkalių supjaustyti akmenys. Vakarinėje dalyje stovi neogotikinė koplyčia. Pietinė dalis apsodinta ąžuolais. 

Į pietus yra pilkapynas ir apeiginis akmuo, nuo kurių kapinyną skiria akmenų pylimas.

1972 m. kapinynas paskelbtas vietinės reikšmės archeologijos paminklu, Nuo 1997 m. patenka į valstybės saugomo kultūros paminklo Žvainių pilkapių teritorijos šiaurinę dalį.

Teritorijos plotas – 0,7 ha.

Tyrimai 
1982 m. žvalgė Mokslinė metodinė kultūros paminklų apsaugos taryba (tyrimų vadovas Romas Olišauskas), 1985 m. – Valdemaras Šimėnas (Lietuvos mokslų akademijos Istorijos institutas), 1992 m. – Lietuvos kultūros paveldo mokslinis centras (tyrimų vadovas Vilnius Morkūnas).

1985 m. aptiktas gludinto akmens įtveriamasis kirvelis (saugomas Lietuvos nacionaliniame muziejuje). Plačiau kapinynas netyrinėtas.

Kapinynas datuojamas I tūkstantmečiu.

Šaltiniai

Nuorodos 
 

Lietuvos kapinynai
Kretingos rajono paveldas
Salantų regioninio parko paveldas
Žvainių akmuo

Žvainių akmuo nulyginta plokštuma (senas naujai išaiškinamų kultūros paminklų sąrašo Nr. IP2406A) – mitologinis akmuo šiaurės rytinėje Kretingos rajono savivaldybės teritorijos dalyje, Žvainių kaime (Imbarės seniūnija), ties Salantų miesto riba, Žvainių pilkapyne, kairiajame Salanto krante.

Akmuo 
Guli Salanto slėnyje stūksančios Gaidžio kalno kalvos pietrytiniame šlaite, valstybės saugomų Žvainių pilkapių teritorijos rytiniame pakraštyje. 

Akmuo rusvai pilkos spalvos, stambaus grūdėtumo, 1,35 m ilgio, 1,4 m pločio, 50–70 cm aukščio, pakrypęs pietų kryptimi. Viršutinė plokštuma nulyginta. 

1993–2005 m. buvo registruotas Lietuvos Respublikos naujai išaiškinamų istorijos ir kultūros paminklų sąraše. Patenka į valstybės saugomo kultūros paminklo Žvainių pilkapių teritoriją.

Tyrimai 
Aptiktas 1992 m. Lietuvos kultūros paveldo mokslinio centro žvalgomosios archeologinės ekspedicijos metu (tyrimų vadovas Vilnius Morkūnas). 

Manoma, kad galėjo būti naudojamas pagoniškų apeigų metu. Analogiškas Imbarės apeiginiam akmeniui. 

Datuojamas I tūkstantmečio II puse – II tūkstantmečio pradžia.

Literatūra 
Vykintas Vaitkevičius. Mosėdžio ir Salantų apylinkių senosios šventvietės. – Liaudies kultūra – 1995, Nr. 3. – P. 14
Vykintas Vaitkevičius. Senosios Lietuvos šventvietės. Žemaitija. – Vilnius, 1998. – P. 97-98 (Salantai)

Šaltiniai 

Lietuvos mitologiniai akmenys
Kretingos rajono paveldas
Salantų regioninio parko paveldas
Norwegian Air Shuttle

Norwegian Air Shuttle ASA, Norwegian yra antroji pagal dydį Skandinavijos oro linijų bendrovė.

2010 m. ji pervežė 13 mln. keleivių. 2011 m. birželio duomenimis Norwegian valdo 60 orlaivių; 17 Boeing 737-300 ir 43 Boeing 737-800. Oro linijų bendrovė turi bazes Oslo oro uoste (Gardermoen), Kopenhagoje, Stokholmo-Arlandos oro uoste, Helsinkio oro uoste, Bergene, Trondheime ir Stavangeryje. Atlieka vietinius reisus Skandinavijoje bei tarptautinius reisus iš pagrindinių Skandinavijos miestų.

Išnašos

Nuorodos
Norwegian Air Shuttle tinklapis

Oro linijų bendrovės
Turtingas asmuo

Turtingas asmuo () – toks asmuo, kurio laisvos, investicijoms skirtos lėšos yra didesnės nei $1 mln. USD. Tuo tarpu itin turtingas asmuo tokių lėšų turi daugiau nei $30 mln. USD. Tai dažnai vartojamos sąvokos privačiosios bankininkystės versle. Tokie universalieji bankai kaip, „Credit Suisse“, „Barclays“, „BNP Paribas“, „Citibank“, „Deutsche Bank“, „HSBC“, „JPMorgan Chase“ ir „UBS“ turi atskirus privačiosios bankininkystės skyrius.

2010 m. Pasaulio turto tyrimas 

Milijonierių pasaulyje pernai pagausėjo 8,3 %, o pagal milijonierių skaičių Azijos-Ramiojo vandenyno regionas pirmą sykį aplenkė Europą. „Azijos-Ramiojo vandenyno regionas buvo tikra augimo žvaigždė. Atsigaunančios biržos ir regione kylanti nekilnojamojo turto vertė buvo pagrindiniai augimo veiksniai“, – komentuoja Johnas Thielis, „Merrill Lynch Global Wealth Management“ padalinio, atsakingo už JAV turto valdymą, vadovas.

Kartu su atsigaunančiomis po finansų krizės rinkomis padaugėjo ir asmenų, kurių investicinis turtas sudarė bent $1 mln. USD (2,41 mln. Lt). Bendras milijonierių valdomas turtas išaugo iki $42,7 trln. USD (nuo 40,7 trln. 2007-iais), atskleidžia kasmetinė apžvalga, kurią skelbia „Capgemini“ ir „Merrill Lynch Global Wealth Management“. „Capgemini“ ir „Merrill Lynch“ tyrimui naudojo 71 šalies, kurioje yra 98 % milijonierių, duomenis apie pajamas.

Tyrimas atskleidžia, kad pagal milijonierių gausėjimo tempą pirmauja Afrika (+11,1 %). Tuo tarpu Indija pirmą sykį pateko į daugiausia milijonierių turinčių valstybių 12-uką. Antroje pagal dydį pasaulio ekonomikoje – Kinijoje – asmenų, kurių turtas viršija $1 mln. USD, padaugėjo 12 % ir pasiekė 0,534 mln. Pagal šį skaičių Kinija rikiuojasi ketvirta – už JAV, Japonijos ir Vokietijos.

Moterys sudaro 27 % visų milijonierių, rodo tyrimas. 2008-iais jų dalis siekė 24 %. Be to, 17 % milijonierių pernai buvo jaunesni nei 45-ių, kai prieš 3 metus tokių būta 13 %.

Gegužės pabaigoje „Boston Consulting Group“ skelbė, kad milijonierių statusą (skaičiuojant JAV doleriais) turinčių šeimų skaičius pasaulyje padidėjo 12 %.

Šią savaitę „PricewaterhouseCoopers“ prognozavo, kad Singapūras dar iki 2013 m. taps didžiausia pasaulyje vieta, kur turtingieji laiko savo pinigus, ir pagal tai atitinkamai į antrą ir ketvirtą vietą nustums Šveicariją bei Londoną. Tuo tarpu Honkongas išliks trečioje vietoje.

Taip pat skaitykite 
 Finansų maklerio įmonė
 Finansų patarėjo įmonė
 Investicinė bankininkystė
 Privačioji bankininkystė
 Šeimos biuras

Šaltiniai 
 Versus: Lūkesčiai – sveiko proto ribose 
 Verslo Žinios – Milijonierių gretos pagausėjo 8,3%, o Azija pralenkė Europą
 Capgemini and Merrill Lynch Global Wealth Management World Wealth Report 2011 

Privačioji bankininkystė
Pan American World Airways

Pan American World Airways (taip pat žinoma kaip Pan Am) – buvusi oro linijų bendrovė iš JAV, įkurta 1927 m. kovo 14 d. Ši bendrovė reguliariai skraidindavo keleivius ir pašto siuntinius iš Ki Vesto į Havaną.

1927 m. susikūrė kelios oro linijų bendrovės – Pan American Airways, Atlantic, Gulf ir Caribbean Airways bei JAV aviacijos korporacija. Po metų skrydžių bendrovės susijungė ir veikė vienu pavadinimu – Pan American Airways. Nuo pat pradžių bendrovė vykdė skrydžius tarp pietinių Šiaurės Amerikos krantų ir Pietų Amerikos. Be šių krypčių bendrovė vykdė skrydžius ir į Europos miestus, iš kurių populiariausias maršrutas vyko į Paryžių.

1939 m. kompanija inauguravo pirmąjį transatlantinį skrydį sunkesniu už orą orlaiviu – iš Niujorko į Marselį keleivius skraidino lėktuvu-valtimi Boeing 314 Clipper.

Pan American World Airways per savo veiklą iki 1991 m. yra pasiekusi kelis pasaulio rekordus. 1976 m. gegužės 1 d. Niujorke pakilęs lėktuvas į jį sugrįžo po 46 valandų ir 50 sekundžių, apskriejęs pasaulį ir sustojęs tik du kartus. Pan American World Airways tapo greičiausiai komercinį skrydį aplink pasaulį atlikusi bendrovė.

Švenčiant savo 50 m. jubiliejų bendrovė įvykdė dar vieną skrydį aplink pasaulį, tik šį kartą iš šiaurės poliaus į pietų polių. Tam buvo pasirinktas tas pats lėktuvas, kuris atliko ir skrydį aplink pasaulį pusiauju – Boeing 747SP-21. Šioje kelionėje lėktuvas užtruko 54 valandas, 7 minutes ir 12 sekundžių. Tokiu būdu Boeing 747SP-21 tapo vieninteliu lėktuvu apskriejusiu pasaulį pusiauju ir per polius.

1991 m. gruodžio 4 d., susidūrus su finansiniais sunkumais, Pan American World Airways veikla buvo sustabdyta.

Nuorodos 
 Verslo Klasė – „PAN AM“ ŽLUGIMO ANATOMIJA 

JAV oro linijų bendrovės
Buvusios oro linijų bendrovės
Lietuvos futbolo varžybos 1943–1944 m.

Lietuvos futbolo varžybos 1943–1944 m.
  prasidėjo 1943 m. rudenį, turėjo baigtis 1944 m. pavasarį, tačiau nutrauktas po 15 turų;
 s turnyras dar nevyko.

Lietuvos lyga 

Pirmenybes baigti sutrukdė į Lietuvą įsiveržusi ir vokiečius išstūmusi Raudonoji armija. 

|-
| 1. || Tauras Kaunas || 14 || 10 || 2 || 2 || 41 || -19 || 22
|-
| 2. || Perkūnas Kaunas || 15 || 10 || 2 || 3 || 42 || -16 || 22
|-
| 3. || Gubernija Šiauliai || 15 || 10 || 2 || 3 || 46 || -30 || 22
|-
| 4. || LGSF Vilnius || 14 || 7 || 0 || 7 || 30 || -36 || 14
|-
| 5. || LGSF Kaunas || 15 || 6 || 1 || 8 || 45 || -33 || 13
|-
| 6. || Kovas Kaunas || 15 || 5 || 2 || 8 || 27 || -43 || 12
|-
| 7. || MSK Panevėžys || 15 || 4 || 3 || 8 || 26 || -43 || 11
|-
| 8. || Šarūnas Vilnius || 14 || 3 || 3 || 8 || 21 || -41 || 9
|-
| 9. || LFLS Kaunas || 15 || 2 || 3 || 10 || 22 || -39 || 7
|}

1944 m. rudenį surengti Vilniaus, Kauno ir Šiaulių futbolo čempionatai.

Šaltiniai

Nuorodos 
 Rsssf.com
 Futbolinis.lt

Lietuvos futbolo varžybos
Europos futbolo varžybos 1943–1944 m.
Brussels Airlines

Brussels Airlines yra Belgijos oro linijų bendrovė, kurios būstinė yra šalies sostinėje Briuselyje, priklausanti Deutschen Lufthansa AG. Tai yra didžiausia Belgijos aviakompanija, skrendanti 66 maršrutais ir savo flotilėje turinti 50 lėktuvų. Brussels Airlines yra Europos oro linijų bendrovių asociacijos ir oro linijų aljanso Star Alliance narė.

Istorija 
Brussels Airlines buvo sukurta 2005 m. sujungus SN Brussels Airlines ir Virgin Express bendroves. 2005 m. balandžio 12 d. holdingas SN Airholding, valdantis SN Brussels Airlines, susitarė su Richard Branson dėl šių kompanijų sujungimo. 2006 m. lapkričio 7 d. buvo paskelbta, kad savo veiklą pradeda nauja bendrovė Brussels Airlines. 2007 m. kovo 25 d. kompanija pradėjo savo skrydžius.

2008 m. rugsėjo 15 d. buvo paskelbta, kad Lufthansa įsigys 45 % kompanijos akcijų, o likusius 55% turėtų perpirkti 2011 m. 2009 m. gruodžio 9 d., tačiau galutinai sandoris baigtas tik 2016 m. gruodžio mėn. Lufthansa už kompaniją sumokėjo 68 mil. Eurų. Brissels Airlines prisijungė prie aljanso Star Alliance. Ji tapo 26 šio aljanso nare ir iškilmingai priimta Briuselio rotušėje.

2009 m. pabaigoje kompanija paskelbė, kad planuoja sukurti regioninę avialinijų bendrovę, kurios centras būtų Kongo Demokratinės Respublikos Lubumbašio mieste. Šios bendrovės pavadinimas turėtų būti Korongo Airlines. Planuojama, kad šių avialinijų veikla prasidės 2011 m.

2010 m. įmonė aptarnavo 4,89 milijono keleivių, tai 4,4 % daugiau nei prieš metus.

Paslaugos 
Europos maršrutuose įmonė siūlo tris skirtingus aptarnavimo paketus:
 b.flex economy+ – tai yra brangesnis bilietas nei įprastai, siūlantis pilną aptarnavimą, pvz., nemokamus laikraščius ir maitinimą;
 b.light economy – pati pigiausia aptarnavimo paslauga, kurios metu klientas gauna užkandžius ir gėrimus;
 b.business – tai pilno aptarnavimo programa. Ji siūlo ypatingus maisto patiekalus, nemokamą VIP automobilio pastatymą ir nemokamą šampaną.

Nuotraukų galerija

Nuorodos 
 brusselsairlines.com/

Oro linijų bendrovės
FK Lenkų gimnazija Kaunas

Kauno „Lenkų gimnazija“ – buvęs Lietuvos futbolo klubas iš Kauno.

Istorija

Komanda suburta prie privačios Kauno Adomo Mickevičiaus gimnazijos, kuri įkurta 1919 m pradžioje. 1922 m. gegužės 14 d. ši komanda žaidė pirmąsias Lietuvos čempionatų rungtynes ir laimėjo prieš LŠS Kaunas komandą 1:0. Vėliau gimnazistai iš pirmenybių pasitraukė dar nebaigę čempionato.

Sezonai 

|}

Šaltiniai

Nuorodos 

Lenkų gimnazija Kaunas
Kauno futbolas
FK LŠS Kaunas

Kauno LŠS („Šauliai“) – Lietuvos futbolo klubas iš Kauno.

Istorija

Komandą įkūrė Lietuvos šaulių sąjunga. 1922 m. ji debiutavo pirmosiose Lietuvos futbolo pirmenybėse, kur gegužės 14 d. pralaimėjo debiutines rungtynes „Lenkų gimnazijai“. Birželio 18 d. šauliai viešėjo Klaipėdoje, kur 0:21 pralaimėjo MTV Klaipėda komandai. Grįžtant į Kauną sugedo garlaivis ir šauliai pavėlavo į rungtynes, dėl to jie buvo diskvalifikuoti visam turnyrui. 

Atkūrus nepriklausomybę, atkurtas ir LŠS klubas.

2016
2016 m. klubas dalyvavo LFF III lyga pirmenybėse. Šešių komandų pirmenybėse užėmė šeštąją vietą.

2017
2017 m. klubas dalyvaus LFF taurės turnyre.

Sezonai

|}

Dubleriai

Kartu su pagrindine šaulių komanda 1922 m. pirmenybes pradėjo ir antroji LŠS komanda, tačiau ji pašalinta iš čempionato kartu su pagrindine ekipa.

Šaltiniai

Nuorodos 

LŠS Kaunas
Kauno futbolas
Denaras (Lenkija)

Denaras () – Lenkijos karalystės, Lietuvos Didžioji Kunigaikštystės ir Abiejų Tautų Respublikos sidabrinė (vėliau – varinė) moneta, kursavusi X–XVII a. Buvo pavadinta romėniškųjų denarijų pavyzdžiu. Lietuvoje ir Baltarusijoje denarai dar vadinami pinigėliais, peniadze (iš ).

Raida 
Lenkijoje pirmą kartą nukaldinta Meškos I laikais, ir tai buvo pirmoji Lenkijos moneta, pakeitusi iki tol kursavusias grivinas. Denaro pirminis svoris buvo lygus maždaug 1,5 g, t. y. 1/240 Krokuvos grivinos svorio. Denarus Lenkijoje kaldino visi pirmieji karaliai.

Apie 1338 m. Kazimieras III, kopijuodamas Prahos grašį, pradėjo kaldinti didesnės vertės sidabrinę monetą – Krokuvos grašį, nuo 1398 m. ją pakeitė sidabrinis pusgrašis. Dėl to denarų reikšmė Lenkijoje mažėjo, o jų kokybė prastėjo. Iki XIV a. pabaigos denarų sidabro masė nukrito 10 kartų, ir XIV–XV a. sandūroje tesiekė apie 0,15 g. Kalant grašius ir pusgrašius, atsirado poreikis susieti juos su menkesnės vertės denarais. Iš pradžių (Čekijos pavyzdžiu) 1 grašį atitiko 12 denarų, tačiau smunkant pastarųjų vertei 1 grašis tapo lygus 16 denarų, o galiausiai – 18 denarų. Šis kursas, nusistovėjęs XV a. pradžioje, išliko pastovus.

Po Lietuvos krikšto, XIV a. II antroje pusėje denarų kaldinimo tradicija pasiekė ir Lietuvą, kur jie tapo pirmaisiais Lietuvos pinigais. Pirmieji aptinkami iš Jogailos laikų. Šie denarai svėrė 0,3 g. Lietuvoje denarai nominaliai atitiko 1/10 tuo metu nekaldinto grašio. Apie 1495 m. Aleksandro reformų metu galutinai nusistovėjo denaro svoris, santykis su nominaliu grašiu, pradėtas kaldinti pusgrašis.

Susijungus Lenkijai su Lietuva, 1580 m. įvykdytos piniginės reformos metu lietuviški denarai prilyginti lenkiškiems (sulyginti ir grašiai). Tuo metu jie jau buvo naudojami kaip smulkus pinigas, ir kalami nebe iš sidabro, o iš vario (0,33 g). XVII a. jie galutinai išimti iš apyvartos. Paskutinieji denarai kaldinti 1626 m. Vėliau (1652–1653 m.) trumpai buvo kaldinti 0,53 g variniai denarai.

Monetos
Abiejų Tautų Respublikos pinigai
Lenkijos istoriniai pinigai
Lietuvos istoriniai pinigai
Denarai ir dinarai
Cukraus fabrikas Marijampolė

Marijampolės Cukraus fabriko futbolo komanda, o trumpai Marijampolės „Cukraus fabrikas“ – buvusi Lietuvos futbolo komanda iš Marijampolės. 

Nuo 1955 m., kai miestas buvo pavadintas Kapsuku, vadinosi Kapsuko Cukraus fabriko futbolo komanda, o trumpai Kapsuko „Cukraus fabrikas“.

Pokario metais buvo suburta iš vietinių futbolo enuziastų ir veikė prie Marijampolės Cukraus fabriko.

Istorija 
Po Antrojo pasaulinio karo suorganizuota komanda, kuri 1950 m. pagal kvotas pateko į aukščiausią lygą. 

Joje marijampoliečiams įsitvirtinti nepavyko iš jos iškrito.

Trejus metus žaidė aukščiausioje lygoje. Vėliau buvo išformuota.

Pastaba 
Miesto futbolo istoriją išsamiai aprašė buvęs „Sūduvos“ žaidėjas Jonas Rudžianskas knygoje „Marijampolės futbolo istorija 1930–2000“.

Sezonai 

|}

Šaltiniai

Nuorodos 
 RSSSF.com

Cukraus fabrikas
Cukraus fabrikas
LSK Sparta Kaunas

Kauno „Sparta“ – buvęs tarpukario Lietuvos futbolo klubas iš Kauno.

Istorija 

Klubą įkūrė Kauno lenkai. Jis 1927–1930 m. keturis sezonus žaidė Kauno apygardos pirmenybėse, tačiau aukščiau 4-osios vietos (1928 m.) nepakilo. 1937 m. kovo 18 d. Kūno kultūros rūmų direktorius Antanas Augustauskas gavo 18 Kauno klubų skundą dėl šiurkštaus „Spartos“ žaidėjų rungtyniavimo, grasinimų ir plūdimų net po rungtynių, kai kur prieš teisėjus panaudotų fizinių veiksmų. Žaidėjai kaltinti už tai, kad nesilaiko taisyklių, šmeižia sportininkus ir vadovus, kursto nubaustus sportininkus. Skundą pateikę klubai pareiškė, kad nutraukia bendravimą su „Sparta“, su ja nežais rungtynių ir kartu nedalyvaus varžybose. 

Klubą likvidavus jo inventorius perduotas Kauno lenkų Romos katalikų labdarybės draugijai.

Sezonai 

|}
|}

Žymūs žaidėjai

Šaltiniai

Nuorodos 

Sparta Kaunas
ASV Hertha Wien

Vienos „Hertha“ – buvęs Austrijos futbolo klubas iš Vienos.

Istorija 
Klubo ištakos siekia 1904 m.

Klubas 1930 m. lankėsi Lietuvoje. 

Išformuotas 1940 m.

Pasiekimai 
 s pusfinalis (1928 m.)

Žymūs žaidėjai
 Matthias Sindelar
 Josef Bican
 Franz Cisar
 Vinzenz Ditrich
 Karl Ostricek
 Rudolf Raftl
 Roman Schramseis

Šaltiniai

Nuorodos 
 

Hertha Wien
FK Náchod-Deštné

Nachodo FK – Čekijos futbolo klubas iš Nachodo.

Istorija 

Klubas 1931 m. lankėsi Lietuvoje.

Pasiekimai

Sezonai

|}

Dubleriai

|}

Šaltiniai

Nuorodos 
 http://www.soccerway.com/teams/czech-republic/fk-nachod-detne/

Nachod
Pirminis daugiklis

Skaičių teorijoje, teigiamo sveikojo skaičiaus pirminis daugiklis yra pirminis skaičius, kuris dalija tą sveikąjį skaičių tiksliai, be liekanos. Šių skaičių ieškojimo procesas vadinamas sveikųjų skaičių faktorizavimu ( arba prime factorization) arba pirmine faktorizacija. Pirminis daugiklis gali būti įsivaizduojamas perpratus Euklido geometrinę padėtį. 

Skaičiaus n pirminiam daugikliui p, p gausumas nurodomas didžiausiu laipsnio rodikliu a kai pa dalinasi iš n. Teigiamojo sveikojo skaičiaus skaidymo pirminiais daugikliais rezultatas yra sąrašas sudaugintų pirminių daugiklių. Pagrindinė aritmetikos teorema sako, kad kiekvienas teigiamas sveikasis skaičius turi unikalų pirminio faktorizavimą.

Siekiant sutrumpinti faktorizavimo pirminiais užrašą, skaičiai dažniausiai išreikšti laipsniais, pavyzdžiui:

Skaičių teorija
1988 m. žiemos olimpinės žaidynės

1988 m. žiemos olimpinės žaidynės buvo 15-osios žiemos olimpinės žaidynės, kurios vyko 1988 m. vasario 13-28 dienomis Kanados Kalgario mieste. Tai buvo antros olimpinės žaidynės rengtos Kanadoje, pirmą kartą tai vyko 1976 m. Montrealyje surengus vasaros olimpines žaidynes.

Kalgaris laimėjo teisę rengti olimpines žaidynes 1981 m., rinkimuose nugalėjęs Švedijos miestą Faliuną ir Italijos Kortina d'Ampecą. Šios žaidynės buvo surengtos po 1988 m. parolimpinių žaidynių Insbruke. Tai buvo paskutinis kartas, kai šie du renginiai buvo rengiami skirtinguose miestuose.

Dalyviai 
Iš viso šiose žaidynėse dalyvavo 1423 sportininkai (1122 vyrai ir 301 moteris) iš 57 šalių. Olimpinėse žiemos žaidynėse debiutavo Fidžis, Guamas, Gvatemala, Jamaika ir Nyderlandų Antilai.

Rungtys 
Iš viso buvo surengtos 46 rungtys 6 sporto šakose. Kalnų slidinėjimo didžiojo slalomo rungtis buvo debiutinė. Tuo tarpu akrobatinis slidinėjimas, trumpo nuotolio greitasis čiuožimas, neįgaliųjų kalnų slidinėjimas ir akmenslydis buvo parodomosios rungtys.

 Biatlonas
 Bobslėjus
 Dailusis čiuožimas
 Greitasis čiuožimas
 Kalnų slidinėjimas
 Ledo ritulys

 Rogučių sportas
 Slidinėjimas
 Šiaurės dvikovė
 Šuoliai su slidėmis

Demonstracinės sporto šakos 
 Akrobatinis slidinėjimas
 Trumpojo nuotolio greitasis čiuožimas
 Neįgaliųjų kalnų slidinėjimas
 Akmenslydis

Medalių lentelė

Išnašos

Nuorodos 

Žiemos olimpinės žaidynės
1988 sporte
Kalgaris
Diego Pérez

Diegas Fernandas Peresas Aguadas (Diego Fernando Pérez Aguado; g. 1980 m. gegužės 18 d.) – Urugvajaus futbolininkas, rungtyniavęs besiginančiojo saugo pozicijoje; Urugvajaus rinktinės žaidėjas.

Karjerą pradėjo „Defensor Sporting“ klube, vėliau praleido sezoną „Peñarol“ klube. Nuo 2004 m. žaidžia Europoje.

Peresas Urugvajaus rinktinėje rungtyniauja nuo 2001 m. ir yra vienas svarbiausių varžovų atakų griovėjų. Savo pirmąjį įvartį už rinktinę įmušė į Argentinos vartus 2011 m. Copa America čempionate, tačiau tose pačiose varžybose gavo ir raudoną kortelę.

Dalyvavimas čempionatuose 

|}

Laimėjimai 

 Copa America: 2011

Šaltiniai 

Perez, Diego
Gabriel Cichero

{{Infobox football biography
| playername = Gabriel Cichero
| image = 
| fullname = Gabriel Alejandro Cichero Konarek
| dateofbirth = 
| cityofbirth = Karakasas
| countryofbirth = Venesuela
| height = 1,85 m
| position = gynėjas
| currentclub = UA Horta
| clubnumber =  
| youthyears = 2001–2002
| youthclubs = Montevideo Wanderers
| years = 2003–2006200620062007–2009200820092009–20132010–20112011-20122012-20132013-20142014-2014-2019
| clubs = Montevideo WanderersU.S. LecceVihren SandanskiDeportivo Italia → New York Red Bulls (skol.)→ Caracas (skol.)Caracas→ Newell's Old Boys (skol.)→ RC Lens (skol.)→ FC Nantes (skol.)FC NantesFC Sion→ Mineros de Guayana(skol.) UA Horta 
| caps(goals) = 35 (0)4 (0)1 (0)23 (0)8 (0)13 (3)26 (3)23 (1)8 (0)31 (2)5 (0)8 (0)39   (0)
| nationalyears = 2004–
| nationalteam = 
| nationalcaps(goals) = 70 (4)
| pcupdate =  
| ntupdate =  2019
}}
Gabrielis Alechandras Sičeras Konarekas (Gabriel Alejandro Cichero Konarek''; g. 1984 m. balandžio 25 d.) – Venesuelos futbolininkas, rungtyniaujantis kairiojo arba vidurio gynėjo pozicijoje. Venesuelos klubo „UA Horta “ ir Venesuelos rinktinės žaidėjas.

Karjerą pradėjo Urugvajuje, vėliau žaidė Italijoje, Bulgarijoje, Venesueloje, JAV, Argentinoje.

Venesuelos rinktinėje debiutavo 2004 m. Sičeras įmušė pergalingą įvartį į Čilės vartus 2011 m. Copa America čempionate ir taip leido Venesuelai pirmą kartą patekti tarp 4 geriausių Pietų Amerikos komandų.

Laimėjimai 
Caracas FC
 Primera División (Venesuela) (1): 2009–10
 Copa Venezuela: 2009
New York Red Bulls
 Major League Soccer Vakarų konferencija (1): 2008

Dalyvavimas čempionatuose 

|}

Šaltiniai 

Cichero
Grenddy Perozo

Grendi Adrianas Perosas Rinkonas (Grenddy Adrián Perozo Rincón; g. 1986 m. vasario 28 d.) – Venesuelos futbolininkas, rungtyniaujantis vidurio gynėjo pozicijoje. Kolumbijos klubo „Boyacá Chicó FC“ ir Venesuelos rinktinės žaidėjas.

Karjerą pradėjo „Trujillanos FC“ klube, kurio jaunimo komandoje treniravosi.

Venesuelos rinktinėje debiutavo 2006 m., bet pagrindinės sudėties žaidėju tapo 2010 m.

Dalyvavimas čempionatuose 

|}

Šaltiniai 

Perozo
FK Kotonas Kaunas

Kauno „Kotonas“ – buvęs Lietuvos futbolo klubas iš Kauno.

Istorija

Komanda suburta prie „Kotono“ kojinių fabriko (įkurtas 1930 m. kaip „Cotton“) Šančiuose.

Atgavus Nepriklausomybę, komanda pirmaisiais metais dar žaidė Kauno pirmenybėse, tačiau užėmė paskutinę vietą ir po to iširo.

Pasiekimai

Klubas ne kartą yra laimėjęs Kauno miesto pirmenybes.

Sezonai

|}

Treneriai
 Zigmas Sabaliauskas (po II pasaulinio karo, apie 10 metų)

Nuorodos

Kotonas Kaunas
Kauno futbolas
José Salomón Rondón

Chosė Salomonas Rondonas Chimenesas (José Salomón Rondón Giménez; g. 1989 m. rugsėjo 16 d.) – Venesuelos futbolininkas, rungtyniaujantis puolėjo pozicijoje. Ispanijos klubo „Malaga CF“ ir Venesuelos rinktinės žaidėjas.

Karjerą pradėjo 2006 m. „Aragua FC“ klube, kurio jaunimo komandoje treniravosi. Po poros sėkmingų sezonų jį įsigijo Ispanijos klubas „UD Las Palmas“, o 2010 m. už 3,5 mln. eurų parduotas „Malaga CF“ klubui. Šiame klube Rondonas tapo pagrindiniu puolėju ir rezultatyviausiu visų laikų La Liga venesueliečiu.

Rondonas Venesuelos rinktinėje debiutavo 2008 m., draugiškose varžybose prieš Haitį. Rondonas buvo komandos lyderis pasaulio U-20 čempionate Egipte.

Dalyvavimas čempionatuose 

|}

Šaltiniai 

Rondon, S.
Oswaldo Vizcarrondo

Osvaldas Augustas Viskarondas Arauchas (Osvaldo Augusto Vizcarrondo Araujo; g. 1984 m. balandžio 25 d.) – Venesuelos futbolininkas, rungtyniaujantis gynėjo pozicijoje. Buvęs Venesuelos rinktinės žaidėjas.

Žaidėjas yra aukštaūgis (1,91 m) ir kartais muša įvarčius galva standartinių situacijų metu.

Viskarondas yra daugkartinis šalies čempionas su „Caracas“ klubu. Taip pat yra rungtyniavęs Argentinoje, Paragvajuje, Kolumbijoje, Prancūzijoje.

Venesuelos rinktinėje rungtyniavo nuo 2004 m.

Laimėjimai 
 Caracas FC
 Primera División (Venesuela) (4): 2002–2003, 2003–2004, 2005–2006, 2006–2007
 Once Caldas
 Fútbol Profesional Colombiano (1): 2010

Dalyvavimas čempionatuose 

|}

Šaltiniai 

Vizcarrondo
Renny Vega

Reni Visentė Vega Fernandesas (Renny Vicente Vega Hernández; g. 1979 m. liepos 4 d.) – Venesuelos futbolininkas, rungtyniavęs vartininko pozicijoje. Venesuelos rinktinės žaidėjas.

Vega treniravosi „Udinese“ jaunimo komandoje, bet į pagrindinę komandą nebuvo pakviestas, todėl grįžo į Venesuelą ir žaidė „Aragua FC“ klube. 2007–2008 m. rungtyniavo Turkijoje, bet gavo nedaug žaidybinio laiko ir vėl grįžo Venesuelon.

Vega Venesuelos rinktinėje debiutavo 1999 m. Copa America turnyre, varžybose prieš Braziliją, kurių metu praleido 7 įvarčius. Po prasto pasirodymo, 2001 m. Copa America čempionate Vega buvo atsarginiu, o vėliau nustotas kviesti į rinktinę. Nuo 2007 m. jis vėl tapo pagrindiniu rinktinės vartininku.

Laimėjimai 
Caracas FC
 Primera División (Venesuela) (2): 2008-09, 2009-10
 Copa Venezuela: 2009

Dalyvavimas čempionatuose 

|}

Šaltiniai 

Vega
Leao Butrón

Leao Butronas Gotucas (Leao Butrón Gotuzzo; g. 1977 m. kovo 6 d.) – Peru futbolininkas, rungtyniaujantis vartininko pozicijoje. Peru klubo „Alianza Lima“ ir Peru rinktinės žaidėjas.

Visą savo karjerą Butronas praleido Peru, kelis kartus laimėjo šalies čempionatą.

Peru rinktinėje Butronas debiutavo 1997 m., atskirais laikotarpiais buvo pagrindiniu vartininku.

Dalyvavimas čempionatuose 

|}

Laimėjimai 
Sporting Cristal
 Primera División Peruana: 1996
Alianza Lima
 Primera División Peruana: 2003, 2004
Universidad San Martín
 Primera División Peruana: 2007, 2008

 Copa América – 3 vieta: 2011

Šaltiniai 

Butron
Stargardas

Stargardas (, ) – miestas šiaurės vakarų Lenkijoje, Vakarų Pamario vaivadijoje, prie Inos upės. Pavieto centras. Svarbus geležinkelių mazgas (linijos į Ščeciną, Poznanę, Gdanską, Pyžycę). Įrengtas pramoninis parkas.

Paveldas 

Miestas žymus savo architektūros paveldu, įeina į Europos plytų gotikos kelią. Yra XV a. Šv. Marijos bažnyčia (viena didžiausių plytų gotikos bažnyčių Europoje), XV a. Šv. Jono bažnyčia su 99 m aukščio bokštu, viduramžių įtvirtinimai (miesto sienos, vartai, bokštai), XV–XVI a. renesansinė rotušė, gotikiniai gyvenamieji namai, XVI a. grūdų sandėlis, 1945 m. pergalės kolona.

Istorija 

Stargardas rašytiniuose šaltiniuose minimas nuo 1140 m., o Magdeburgo teises įgijo 1243 m. Stargardas 1363 m. prisijungė prie Hanzos lygos, buvo smarkiai fortifikuotas. Nuo 1648 m. iki XX a. vid. Stargadas priklausė vokiečiams. Antrojo pasaulinio karo metais netoli miesto pastatyta Stalag II-D koncentracijos stovykla. Nuo 1945 m. priklauso Lenkijai.

Galerija

Lenkijos miestai
Hanzos miestai
Alfa būrys (Ukraina)

Kitas šios sąvokos reikšmes žr. čia

Alfa būrys () – Ukrainos saugumo tarnybos (KGB paveldėtojos) specialusis padalinys, antiteroristinis centras. Padalinyje tarnauja karininkai, turintys karinių operacijų patirties daugelyje pasaulio „karštųjų taškų“ (buvusios Jugoslavijos respublikose, Afganistane, Irake ir kt.).

1990 m. kovo 3 d. Kijeve buvo įkurtas KGB grupės "A" 10-sis skyrius. Po TSRS žlugimo 1991 m. Ukrainos teritorijoje likęs regioninio KGB padalinio Alfa būrys vėliau tapo pagrindu, kuriant ukrainietišką antiterorizmo centrą. Jis įkurtas 1994 m. birželio 23 d.

„Alfa“ šiuo metu yra pagrindinis padalinys Ukrainoje kovai su terorizmu, turintis savo atstovybes visuose sričių centruose. Jis užsiima terorizmo aktų prevencija, teroristų ir jų pagalbininkų išaiškinimu ir sunaikinimu, įkaitų, užgrobtų patalpų, transporto priemonių išlaisvinimu. Glaudžiai veikia su kitomis panašiomis organizacijomis: Беркут (buvęs OMON skyrius), Сокол (priklauso Vidaus reikalų ministerijai).

Nuorodos 

 Ukrainos spec. padalinių sąrašas

Nepilni Organizacijos
Ukrainos organizacijos
Specialiosios pajėgos
Choinicės

Choinicės (, ) – miestas šiaurės Lenkijoje, Pamario vaivadijoje, 70 km į šiaurės vakarus nuo Bydgoščiaus. Pavieto centras. Netoli miesto dunkso Tucholos miškas, yra tvenkinių kaskada.

Yra XIII–XIV a. gotikinė Šv. Jono Krikštytojo bazilika, XIV a. miesto sienos ir vartai, XIX a. sinagoga, XX a. modernistinė rotušė.

Istorija 

Choinicės rašytiniuose šaltiniuose minimos nuo 1275 m. Nuo 1309 m. miestas įėjo į Teutonų ordino valdą. Įrengtos gynybinės sienos, 24 bokštai, pastatyta bažnyčia. XV a. Choinicėse suklestėjo tekstilės pramonė.

Sportas 
 MKS Chojniczanka Chojnice futbolo klubas.
 Miesto stadionas, kurio talpa 3 000 žiūrovų.

Galerija 

Lenkijos miestai
Jastrovė

Jastrovė (, ) – miestas šiaurinėje Lenkijoje, Didžiosios Lenkijos vaivadijoje, Gvdos upės slėnyje. Plentai į Elblongą, Pilą, Gožuvą, Košaliną. Medienos, dviračių gamybos pramonė. Yra XVIII a. miesto turgus, XVI a. pastatai, Šv. Marijos Lenkijos Karalienės bažnyčia (pastatyta 1882 m.), Arkangelo Mykolo bažnyčia (1913 m.).

Istorija 

Jastrovė buvo vienas iš toliausiai į pietus nutolusių pamarėnų centrų. XIV. priklausė Uiscės kaštelijai. 1602 m. karalius Žygimantas Vaza Jastrovei suteikė miesto teises. Į miestą atvyko škotų, žydų imigrantų. Po ATR padalinimo Jastrovė atiteko Prūsijai, tapo svarbiu žirgų prekybos centru.

Lenkijos miestai
Valčas

Valčas (, ) – miestas šiaurės vakarų Lenkijoje, Vakarų Pamario vaivadijoje, 115 km į vakarus nuo Bydgoščiaus, 120 km į šiaurę nuo Poznanės. Įsikūręs miškingame ežeryne, prie Radunio ir Zamkovės ežerų. Pavieto centras. Pro miestą eina Varšuvos-Ščecino plentas, keliai į Elblongą, Gožuvą, Karliną. Geležinkelio stotis.

Yra viduramžiška turgaus aikštė, neorenesansinė rotušė, XIX a. klasicistiniai teismo rūmai.

Istorija 

Miesto teisės Valčui suteiktos 1303 m.

Lenkijos miestai
Gubinas

Gubinas () – miestas vakarų Lenkijoje, Liubušo vaivadijoje, Odros Krosno paviete, Lužicos Nisos dešiniajame krante, priešais Vokietijos miestą Gubeną. Tiltas į Gubeną, plentas į Zeliona Gurą. Miestas yra istoriniame Lužicos regione.

Yra miesto sienos, vartai, bokštai, XVII a. renesansinė rotušė, XIV–XVI a. bažnyčios griuvėsiai.

Istorija 

Gubinas sudarytas 1945 m. Potsdamo konferencijos nutarimu padalinus ligtolinį Gubeno miestą.

Lenkijos miestai
Laumių paminklas partizanams

Laumių paminklas Lietuvos partizanams – paminklas, esantis rytinėje Skuodo rajono savivaldybės teritorijos dalyje, Laumių miške (Barstyčių seniūnija), kelio Barstyčiai – Ylakiai dešinėje pusėje.

Paminklas 
Stovi Laumių miške, pakelėje, ties kryžkele su miško keliuku, vedančiu link Puokės. Tai tipinis betoninis, trikampis stačiasienis atminimo ženklas su Vyčio kryžiaus siluetu viršūnėje, įmontuotas į apskritą betoninį postamentą. Priekinio fasado plokštumoje įrašyta „ŠIAME MIŠKE / 1945 08 05 / ŽUVO LIETUVOS / LAISVĖS ARMIJOS / PARTIZANAI“, dešinėje pusėje – „BŪRIO VADAS / ALBERTAS / JASMONTAS-ŽIOGAS / G. 1915 M. / ALEKSANDRA / TAURYLAITĖ / JANČAUSKIENĖ / G. 1920 M. / LEONAS / ŠARAPNICKAS / KAZIMIERAS TAURYLA“, kairėje pusėje – „PARTIZANŲ RĖMĖJAI / ALEKSANDRA / LIUBINOVIČIŪTĖ / JANČAUSKIENĖ / G. 1911 M. / PETRAS LAUKINEITIS“.

Aukštis – 1,58 m. Paminklinės teritorijos plotas – 4 m².

Istorija 
Sovietų armijai 1944 m. okupavus Žemaitiją, Platelių – Ylakių apylinkių miškuose pradėjo kurtis Lietuvos laisvės armijos Žemaičių legiono partizanų būriai. Ylakių apylinkėje veikusiam būriui vadovavo 1941 m. birželio sukilimo dalyvis Albertas Jasmontas–Žiogas, dirbęs Ylakiuose policininku, 1944 m. pabaigoje pabėgęs iš sovietų kariuomenės. Būriui priklausė A. Jasmonto jaunesnysis brolis Edvardas Jasmontas–Barzda, Leonas Šarapnickas, Kazimieras Tauryla ir kiti kovotojai.

1945 m. rugpjūčio 5 d. Pliktelės miške, įeinančiame į Laumių miškų masyvą, netoli partizanų ryšininko Petro Laukineičio sodybos Gailiškių kaime būrį apsupo NKVD kariuomenė. Susišaudymo metu žuvo būrio vadas A. Jasmontas (g. 1919 m. Kražiškių k.), partizanai L. Šarapnickas (gyv. Medsėdžių k.), K. Tauryla (gyv. Ylakiuose) ir partizanams valgyti atnešusi rėmėja Aleksandra Jančiauskienė (K. Taurylos duktė; g. 1920 m., gyv. Ylakiuose). Kita partizanų rėmėja Aleksandra Julė Liubinovičiūtė–Jančiauskienė (g. 1911 m., gyv. Gailiškių k.) mūšio metu buvo sužeista, pasiekė Gailiškius, ten enkavedistų nušauta.  Žuvusiųjų kūnai buvo nuvežti į apskrities centrą Mažeikius, pamesti turgaus aikštėje, vėliau nuvežti į miesto pakraštyje buvusį durpyną. Partizanų rėmėjas P. Laukineitis buvo suimtas, išvežtas tardyti į Sedą, ten 1945 m. nužudytas.

Žuvusiems atminti 2007 m. Laumių miške pastatytas tipinis atminimo ženklas (autorius Romas Navickas).

Šaltiniai 

Skuodo rajono paveldas
Paminklai Lietuvos partizanams